'Baasbrein' in Mooinooi-saak nie oorlede | Maroela Media
Koos Strydom tydens 'n vorige hofverskyning. Foto: Landi Slatter
Jongste: Koos Strydom is Vrydagmiddag om 13:20 oorlede. Lees meer.
Koos Strydom, die vermeende baasbrein in die moord op Joey en Anisha van Niekerk, word steeds in 'n Pretoriase hospitaal behandel.
Zandile Mabunda, Gautengse woordvoerder vir die departement van korrektiewe dienste, het gesê gerugte dat Strydom intussen oorlede is, is nie waar nie. Strydom se regsverteenwoordiger, Heinrich Moldenhauer, het ook gesê sy kliënt is nie oorlede nie.
'n Bron het aan Maroela Media gesê een van Strydom se seuns het 'n stemboodskap uitgestuur waarin hy sê sy pa is oorlede. Volgens ander bronne word Strydom deur masjiene aan die lewe gehou en moet besluit word of die masjiene afgeskakel gaan word.
Daar is intussen ook bewerings dat Strydom gif of pille ingekry het en dat hy sy eie lewe probeer neem het. Mabunda het gesê dié bewerings word deur die departement ondersoek.
Strydom (54) is Maandag na 'n hospitaal geneem nadat hy die oggend bewusteloos in sy enkelsel in die Kgosi Mampuru II-gevangenis in Pretoria aangetref is. Sy vrou, Mercia, het hom later in die hospitaal besoek en sy het hier gesien hy is aan 'n ventilator gekoppel. "Die hospitaal wil egter nie vir ons sê wat fout is met hom nie," het Moldenhauer vroeër gesê.
Het hulle nou regtig gedink na die moorde gaan hulle rustig in daai vrouens se juis intrek vir altyd gelukkig lewe? Dit is siek verby, en as hy so afgrem lyk wonder hoe lyk die 23jarige vrou?
Sy vrou kon hom besoek, is sy nie ook veronderstel om in aanhouding te wees nie?
Dis nou slegte nuus…
Koos is oorlede. My innige meegevoel aan sy kinders.Die berig is foutief
Christi, het ek nou dieselfde gedink. Sy moet mos ook in aanhouding wees. maar, dis maar hoe dit mos is. Hulle kan vry rondloop jong!